บ้านไร่กาแฟอยู่ตรงBTS เอกมัย ร้านใหญ่พอสมควรเลย ที่นี่เค้าจะขายทั้งอาหารแล้วก็กาแฟ โซนด้านล่างเย็นจะเป็นช่วงของมื้อค่ำ เห็นว่ามีดนตรีสดด้วย ส่วนชั้นสองจะเป็นร้านกาแฟโดยเฉพาะ เราขอไม่พูดถึงโซนอาหารนะ เพราะว่ายังไม่ได้ไปลองชิม รีวิวนี้เลยขอพูดแต่เรื่องกาแฟอย่างเดียวแล้วกัน สไตล์การตกแต่งร้านออกแนวไทยโมเดิร์นนะ ในร้านก็ร่มรื่น บรรยากศในร้านส่วนใหญ่เป็นนักศึกษานะ ส่วนใหญ่จะมานั่งทำงานเป็นกลุ่ม บางคนก็หอบโน๊ตบุ๊คมาด้วย เพราะที่นี่เค้ามีบริการwifiฟรี แถมยังนั่งได้ทั้งวัน เพราะร้านนี้เค้าเปิดแข่งกับเซเว่น เปิดตลอด24 ชั่วโมงเลย วันนี้ว่างๆเลยขอแวะดื่มกาแฟแก้ง่วงหน่อย มาถึงเราก็เลยเดินตรงไปที่ชั้นสอง เพื่อสั่งกาแฟก่อนเลย ตอนที่เราไปไม่มีคนเลยไม่ต้องเอาคิว สั่งเครื่องดื่มเสร็จเราก็ไปนั่งรอที่โต๊ะได้เลย นอกจากเครื่องดื่มแล้วทางร้านก็มีพวกขนม เบเกอร์รี่ต่างๆไว้บริการด้วย กาแฟที่เราสั่งวันนี้เป็นกาแฟไทยโบราณ เราสั่งแบบเข้มมากหวานน้อยไป รสชาติเข้มข้นดี หอมกลิ่นเมล็ดกาแฟ แต่เราว่ายังหวานไปหน่อย แก้วนี้ราคา100บาท นั่งๆไปก็อยากกินชานมเลยสั่งมาอีกแก้ว อันนี้หอมชามาก รสชาติออกมันๆ ไม่หวานจนแสบคอ อร่อยได้รสชาติแบบชาไทยดี แก้วนี้ก็100บาทเหมือนกัน เอาเป็นว่าถ้าใครชอบกินกาแฟโบราณแบบเข้มข้นก็ลองมานั่งจิบกาแฟสบายๆที่ร้านนี้ดูนะ